open-index/open-wikipedia-markdown huggingface dataset:
Baidu

**Baidu, Inc.** (百度公司) — 2000 წლის 8 იანვარს დაარსებული ჩინური ვებ-სერვისების კომპანია. მისი საძიებო სისტემა იკავებს მსოფლიოში მესამე ადგილს საძიებო მოთხოვნების დამუშავების მხრივ. იაპონური ანალოგის გაშვების შემდეგ პოპულარობით გაუსწრო Bing-ს. გააჩნია საკუთარი ინტერნეტ-ენციკლოპედია, რომელიც ჩინური ვიკიპედიის ანალოგია და წარმატებით უსწრებს. 

Baidu-ს ინდექსში ინახება 740 მილიონზე მეტი ვებ-საიტი, 80 მილიონზე მეტი გამოსახულება და 10 მილიონზე მეტი მედიაფაილი.

## რესურსები ინტერნეტში 
* 
** კორპორატიული ინფორმაცია
*Baidu იაპონია
ხურშიდ დავრონი

**ხურშიდ დავრონი** (; დ. 20 იანვარი, 1952, სამარყანდი) —  უზბეკი პოეტი, დრამატურგი, მწერალი, ისტორიკოსი, მთარგმნელი და ტელეჟურნალისტი.
უზბეკეთის სახალხო პოეტი (1999.) საერთაშორისო პრემიის „ოქროს კალმის“ მფლობელი. მაჰმუდ კაშგარის სახელობის საერთაშორისო პრემიის მფლობელი.

## ბიოგრაფია 
ხურშიდ დავრონი დაიბადა 1952 წლის 20 იანვარს ქალაქ სამარყანდში. ის არის სუფიზმის, სამარყანდის, თურქესტანის, დიდი თემურის (თემურ ლენგის), თემურიდების ისტორიის ერთ-ერთი წამყვანი სპეციალისტი. მისი წიგნები და ლექსები გამოცემულია აზერბაიჯანულ, პოლონურ, ბულგარულ, რუსულ, ინგლისურ, იაპონურ და მსოფლიოს მრავალ სხვა ენაზე. საერთაშორისო პოეტური ფესტივალების აქტიური მონაწილე პოლონეთში, ბულგარეთში, თურქეთში, საქართველოში, კორეაში და სხვ.  აგრეთვე, აზიის მწერალთა კონგრესის მონაწილე (აშშ. ვაშინგტონი. 1996 წ.) და თურქულენოვანი პოეტების პირველი საერთაშორისო კონგრესის მონაწილე (თურქეთი, ბურსა-კონია, მაისი, 1992 წელი).

მან უზბეკურ ენაზე თარგმნა დიდი თურქი პოეტისა და მწერლის ნამიკ ქემალის დრამა „ჯელალ ად-დინ ხორეზმშაჰი“. ავტორია მხატვრულ-დოკუმენტური სერიალის — „თემურნომი“ („თემურიადა“), რომელიც მოგვითხრობს ცნობილ სახელმწიფო მოღვაწესა და მხედართმთავარ თემურ ლენგზე (1996) და სხვ.

ეროვნული პარლამენტის წევრი (2000-2004 წ.წ.)

## რესურსები ინტერნეტში 
*ავტორის პერსონალური საიტი
*ხურშიდ დავრონის ვიდეო-პიესები "ბაბური"
*ავტორის შრომები საიტზე amazon.co.uk
*ავტორის ნაწარმოებები ელექტრონულ ფორმატში
*ავტორის პოეტური ნაწარმოებები  
*ხურშიდ დავრონი Facebook-ზე

კატეგორია:უზბეკი პოეტები
კატეგორია:უზბეკი მწერლები
კატეგორია:დაბადებული 1952
კატეგორია:მწერლები ანბანის მიხედვით
კატეგორია:ცოცხალი ადამიანები
რამინ გობეჯიშვილი

**რამინ გობეჯიშვილი** (დ. 15 სექტემბერი, 1941, ნიგვზნარა, საქართველოს სსრ — გ. 26 აგვისტო 2014, თბილისი, საქართველო) — ქართველი გეოგრაფი. გეოგრაფიის მეცნიერებათა დოქტორი (1995), პროფესორი (1996). სსრკ მეცნიერებათა აკადემიის გლაციოლოგიის სექციის ბიუროს წევრი (1988-1992), საქართველოს გეოგრაფიული საზოგადოების ვიცე-პრეზიდენტი (1996-2008), ვახუშტი ბაგრატიონის სახელობის გეოგრაფიის ინსტიტუტის დირექტორი (2005-2007). 

## ბიოგრაფია
1964 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი. 1979 წელს დაიცვა საკანდიდატო დისერტაცია თემაზე: „მთიანი რაიონების თანამედროვე რელიეფწარმომქმნელი პროცესების კვლევა სტერეოფოტო-გრამმეტრიული მეთოდებით“, ხოლო 1995 წელს სადოქტორო დისერტაცია თემაზე: „საქართველოს თანამედროვე მყინვარები და ევრაზიის მთებში გამყინვარების ევოლუცია“. 

1979-1981 წლებში ვახუშტი ბაგრატიონის გეოგრაფიის ინსტიტუტის უფროსი მეცნიერ-თანამშრომელი, 1981-1986 წლებში ვახუშტი ბაგრატიონის გეოგრაფიის ინსტიტუტის აეროკოსმოსური მეთოდების ლაბორატორიის ხელმძღვანელი, 1986-2006 წლებში ვახუშტი ბაგრატიონის გეოგრაფიის ინსტიტუტის გლაციოლოგიის ლაბორატორიის ხელმძღვანელი. 2003-2006 წლებში — თსუ-ის გეომორფოლოგია-გეოეკოლოგიის კათედრის გამგე. 1995-2003 წლებში — გეოგრაფია-გეოლოგიის ფაკულტეტზე კარტოგრაფია-გეოინფორმატიკის კათედრის პროფესორი. გარდაიცვალა 2014 წელს. დაკრძალულია სოფელ ნიგვზნარაში.

## ლიტერატურა
## რესურსები ინტერნეტში
## სქოლიო 
კატეგორია:ქართველი გეოგრაფები
კატეგორია:ონის მუნიციპალიტეტში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
რ
კატეგორია:გეოგრაფიის მეცნიერებათა დოქტორები
სენ-ჟერმენის საზავო ხელშეკრულება

ტერმინი სენ-ჟერმენის საზავო ხელშეკრულება  შეიძლება აღნიშნავდეს:

* სენ-ჟერმენის საზავო ხელშეკრულება (1570) — საფრანგეთის მეფე შარლ IX-სა და ჰუგენოტებს შორის.
* სენ-ჟერმენის საზავო ხელშეკრულება (1679) — საფრანგეთს, შვედეთსა და ბრანდენბურგის საკურფიურსტოს შორის.
* სენ-ჟერმენის საზავო ხელშეკრულება (1919) — პირველი მსოფლიო ომის ბოლოს.
Now What?!

***Now What?!*** — ჯგუფ Deep Purple-ის მეცხრამეტე სტუდიური ალბომი. იგი გამოიცა 2013 წლის 26 აპრილს.  ალბომის პროდიუსერია ბობ ეზრინი. ალბომის გამოსვლას მიეძღვნა სპეციალური საიტი. ეს არის ჯგუფის პირველი სტუდიური ალბომი, შვიდწლიანი პაუზის შემდეგ, 2005 წლის ბოლოს ალბომის *Rapture of the Deep* გამოსვლის შემდეგ.

2013 წლის 26 თებერვალს ცნობილი გახდა ალბომის სათაური. გარდა ამისა, ცნობილი გახდა, რომ სიმღერები „Hell to Pay“ და „All the Time in the World“ გამოვიდოდა სინგლზე, 29 მარტს. 7 ივნისს სინგლის სახით გამოიცა „Vincent Price“. მასში შეტანილი იქნება გამოუცემელი სიმღერა „First Sign of Madness“, ორი სიმღერა *Rapture of the Deep*-ის იშვიათი გამოცემიდან და „Vincent Price“-ის მუსიკალური ვიდეო.

ალბომის ორი სიმღერა ეძღვნება ჯგუფის თანადამაარსებელ ჯონ ლორდს, რომელიც 2012 წლის ივლისში გარდაიცვალა. ესენია „Uncommon Man“ და „Above and Beyond“. მასში ჟღერს სტრიქონი „Souls having touched are forever entwined“ (). „Uncommon Man“ ნაწილობრივ დაიწერა კლასიკური კომპოზიციის „Fanfare for the Common Man“ გავლენით. მასში ჟღერს სინთეზატორით შექმნილი ფანფარას თემა, რომელიც დონ ეირის ეკუთვნის.

## სიმღერების სია
ყველა სიმღერის ავტორები: დონ ეირი, იენ გილანი, როჯერ გლოვერი, სტივ მორსი, იენ პეისი და ბობ ეზრინი, გარდა მითითებულისა.

### The Now What?! Live Tapes - დამატებითი CD 
ეს დისკი გამოვიდა 2013 წლის ნოემბერში, ორ დისკიან გამოცემაში.

## პერსონალი 
;Deep Purple
* იენ პეისი - დასარტყმელი საკრავები
* იენ გილანი - ვოკალი
* როჯერ გლოვერი - ბას-გიტარა
* სტივ მორსი   - გიტარა
* დონ ეირი - ორგანი, კლავიშებიანი საკრავები

;დამატებითი მუსიკოსები 
*ჯეისონ როლერი - აკუსტიკური გიტარა ("All The Time In The World")
*ერიკ დერკენი - პერკუსია ("Bodyline", "All The Time In The World")
*მაიკ ჯონსონი - სტილ-გიტარა ("All The Time In The World", "Vincent Price")
*დევიდ ჰემილტონი - დამატებითი კლავიშებიანი საკრავები ("Uncommon Man", "Weirdistan", "Above And Beyond")
*ნიმბუსის მუსიკალური ხელოვნების სკოლის მოსწავლეები - ვოკალები ("Hell to Pay")
*ბობ ეზრინი - დამატებითი ვოკალი და პერკუსია

;სტუდიური პერსონალი
*პროდიუსერი - ბობ ეზრინი
*დამატებითი ინჟინრები: ზექ ალენი, ჯერედ კლემენტი (The Tracking Room), რობ ჰარისი, მაიკ ეირი და ნეითან სეიჯი (Rainbow Recorders)
*მიქსი - ბობ ეზრინი და ჯასტინ კორტელიუ
*მასტერინგი - გრეგ კალბი, Sterling Sound, ნიუ-იორკი

## ჩარტები
### სერტიფიკატები
## სქოლიო 
კატეგორია:2013 წლის ალბომები
კატეგორია:Deep Purple-ის ალბომები
კატეგორია:ალბომები ბობ ეზრინის პროდიუსერობით
კატეგორია:Edel AG-ის ალბომები
სენ-ჟერმენის საზავო ხელშეკრულება (1919)

**სენ-ჟერმენის საზავო ხელშეკრულება** — პირველი მსოფლიო ომის (1914-1918 წწ.) დამამთავრებელი ერთ-ერთი საზავო ხელშეკრულება, დამდები მხარეები იყვნენ: ერთი მხრით, აშშ, დიდი ბრიტანეთი, საფრანგეთი, იტალია, იაპონია და სხვა „მოკავშირე და გაერთიანებული სახელმწიფოები“ და, მეორე მხრით, ავსტრია. ხელი მოაწერეს ქალაქ სენ-ჟერმენ-ან-ლეში (პარიზის მახლობლად).

10 სექტემბერს სენ-ჟერმენის საზავო ხელშეკრულებამ დაადასტურა ავსტრია-უნგრეთის იმპერიის დაშლა და მის ტერიტორიაზე ავსტრიის რესპუბლიკის, უნგრეთის, ჩეხოსლოვაკიის, სერბია-ხორვატია-სლოვენიის (1929 წლიდან — იუგოსლავია) სახელმწიფოს შექმნა.

ავსტრიამ იკისრა მთავარი „მოკავშირე და გაერთიანებული სახელმწიფოების“ მიერ დადგენილი ბულგარეთის, პოლონეთის, რუმინეთის, საბერძნეთის, სერბია-ხორვატია-სლოვენიის სახელმწიფოს და ჩეხოსლოვაკიის საზღვრების ცნობა. მასვე დაეკისრა რეპარაციები, აეკრძალა სამხედრო ავიაციისა და სამხედრო ფლოტის შექმნა. ბუკოვინის სახალხო ვეჩეს 1918 წლის 3 ნოემბრის გადაწყვეტილება ჩრდილოეთ ბუკოვინის საბჭოთა უკრაინასთან შეერთების შესახებ მხედველბაში არ მიიღეს და ბუკოვინა მთლიანად გადაეცა რუმინეთს, იტალიამ მიიღო სამხრეთ ტიროლი და სხვა ტერიტორიები. სენ-ჟერმენის საზავო ხელშეკრულების 88-ე მუხლი კრძალავდა ავსტრიის დამოუკიდებლობის შელახვას, მის შეერთებას გერმანიასთან (ანშლუსი), რაც შეესაბამებოდა 1919 წლის ვერსალის საზავო ხელშეკრულების 80-ე მუხლს. სენ-ჟერმენის საზავო ხელშეკრულება რატიფიცირებულ იქნა ავსტრიის დამფუძნებელი კრების მიერ 1919 წლის 17 ოქტომბერს. ძალაში შევიდა 1920 წლის 16 ივლისს. 

1938 წლის მარტში ფაშისტური გერმანიის მიერ ავსტრიის დაპყრობით სენ-ჟერმენის საზავო ხელშეკრულების პირობები მთლიანად გაუქმდა.

## ლიტერატურა 
კატეგორია:XX საუკუნის სამშვიდობო ხელშეკრულებები
კატეგორია:ავსტრია-უნგრეთის ისტორია
კატეგორია:ავსტრია-უნგრეთის დაშლა
ემანუელ რივა

**ემანუელ რივა** ( დ. 24 თებერვალი 1927 — გ. 27 იანვარი, 2017) — ფრანგი თეატრისა და კინოს მსახიობი. 2013 წელს მოიპოვა BAFTAს და სეზარის ჯილდოები შესრულებული როლისთვის ფილმში „სიყვარული“. კინოს ისტორიაში ყველაზე ასაკოვანი ნომინანტია ოსკარის პრემიაზე.

## ბიოგრაფია
დაიბადა შენიმენიში, ჟანა და ალფრედო რივას ოჯახში. მისი პაპა მამის მხრიდან წარმოშობით იტალიელი იყო. რივამ თავისი სამსახიობო კარიერა ქალაქ პარიზში დაიწყო. 1950-იანი წლებში როლებს იღებდა თეატრში, ხოლო 1957 წლიდან — კინოში იღებენ. სხვადასხვა დროს მონაწილეობა მიიღო ფილმებში: „ჰიროსიმა, ჩემო სიყვარულო“ (1959), „ლეონ მორენი, მღვდელი“ (1961), „სიყვარული“ (2012).

გარდაიცვალა 2017 წლის 27 იანვარს პარიზში, 89 წლის ასაკში.

## ფილმოგრაფია
## რესურსები ინტერნეტში 
* ემანუელ რივა — ბიოგრაფია 
* 

## სქოლიო 
კატეგორია:ფრანგი მსახიობები
კატეგორია:დაბადებული  24 თებერვალი
კატეგორია:დაბადებული 1927
კატეგორია:სეზარის მფლობელი კინომსახიობები
კატეგორია:გარდაცვლილი  27 იანვარი
კატეგორია:გარდაცვლილი 2017
ბურვილი

**ბურვილი** (ნამდვილი სახელი და გვარია **ანდრე რობერ რემბური**;  უფრო მეტად ცნობილი, როგორც **ბურვილი** ( [buʁ'vil]); დ. 27 ივლისი 1917, პრეტო-ვიკმარი, საფრანგეთი, — გ. 23 სექტემბერი 1970, პარიზი)  — ფრანგი მსახიობი და მომღერალი. პოპულარობა მოიპოვა კინოში შესრულებული კომედიური როლებით, განსაკუთრებით აღსანიშნავია ფილმები „დიდი გასეირნება“ (La Grande Vadrouille) და „დოყლაპია“ (Le Corniaud), რომლებშიც პარტნიორობას ცნობილი კომიკოსი ლუი დე ფიუნესი უწევდა.

## რესურსები ინტერნეტში 
* 

## ფილმოგრაფია
კატეგორია:ფრანგი მსახიობები
კატეგორია:ფრანგი მომღერლები
კატეგორია:დაბადებული    27 ივლისი
კატეგორია:დაბადებული 1917
კატეგორია:გარდაცვლილი   23 სექტემბერი
კატეგორია:გარდაცვლილი 1970
კატეგორია:მსახიობები ანბანის მიხედვით
მიხეი

**მიხეი** (ნამდვილი სახელი **სერგეი კრუტიკოვი**; დ. 11 დეკემბერი, 1970, დონეცკი — გ. 27 ოქტომბერი, 2002, მოსკოვი) — რუსი მომღერალი და სიმღერის ავტორი. შესრულების სტილი — რეგი, რეპი, ჰიპ-ჰოპი და სოული.

ყოფილი წევრი და თანადამფუძნებელი ჯგუფისა Bad Balance, ასევე წერდა ჯგუფისთვის მუსიკას. შემდგომში იყო დამფუძნებელი და ლიდერი ჯგუფისა Михей и Джуманджи - ჯგუფმა გამოუშვა ერთადერთი ალბომი **Сука любовь**.

აღიარებულ იქნა, 1999 წლის რუსეთის ყველაზე პოპულარულ შემსრულებლად.

## ბიოგრაფია 
### ბავშვობის წლები 
სერგეი კრუტიკოვი დაიბადა 1970 წლის 11 დეკემბერს დონეცკში. პირველად მისი მუსიკით დაინტერესება სახლში აღმოჩენილი აკორდეონის მეშვეობით მოხდა. 2 წელიწადი ისწავლა მუსიკალურ სკოლაში, თუმცა მიატოვა.

## დისკოგრაფია 
;Bad Balance
* 1990 — Выше Закона
* 1994 — Налётчики Bad B 
* 1996 — Чисто ПРО…
* 1998 — Город Джунглей

;Михей и Джуманджи
* 1999 — Сука любовь
* 2003 — Смысл прост *(გამოცემულია მიხეის გარდაცვალების შემდგომ)*

;სხვა
* 2000 — D.O.B. Community. 1992—1996 არქივი

## რესურსები ინტერნეტში 
* Михей и Джуманджи-ის ოფიციალური საიტი. 
* 

კატეგორია:XX საუკუნის რუსი მომღერლები
კატეგორია:დაბადებული 11 დეკემბერი
კატეგორია:დაბადებული 1970
კატეგორია:გარდაცვლილი  27 ოქტომბერი
კატეგორია:გარდაცვლილი 2002
კატეგორია:XXI საუკუნის რუსი მომღერლები
კატეგორია:მოსკოვში გარდაცვლილები
ბუზიაშვილები

**ბუზიაშვილი** — ქართული გვარი. გვარის ფუძეა საკუთარი სახელი ბუზია. პირველად მოიხსენიება სოფელ ბორბალოში 1873 წელს. საქართველოში 568 ბუზიაშვილი ცხოვრობს. 276 კაცი და 292 ქალი. ქარელში 226, თბილისში 142, საგარეჯოში 47.

## რესურსები ინტერნეტში 
* ქართული გვარები. ბუზიაშვილები 
* იუსტიციის სახლის მონაცემები 

*
ვალიშვილები

**ვალიშვილი** — ქართული გვარი. ამ გვარის ფუძე სიტყვა ვალს უკავშირდება.   მამუკა ვალიშვილი მოხსენიებულია ჯავახიშვილების 1607 წლის ნასყიდობის წიგნში. საქართველოში 992 ვალიშვილი ცხოვრობს, 460 კაცი და 532 ქალი. თბილისში 255, გორში 223, რუსთავში 28, ქუთაისში 11.

## რესურსები ინტერნეტში 
* ქართული გვარები. ვალიშვილი 
* იუსტიციის სახლის მონაცემები 

*
ავგაროზიშვილები

**ავგაროზიშვილი** — ქართული გვარი. ავგაროზიშვილები წინათ ავგაროზისძეები ყოფილან. საქართველოში 20 ავგაროზიშვილი ცხოვრობს. 10 კაცი და 10 ქალი. ყვარელში 14, თბილისში 4, თელავში 1 და ასევე 1 კაცი ცხოვრობს გურჯაანში.

## რესურსები ინტერნეტში 
* ქართული გვარები. ავგაროზიშვილი 
* იუსტიციის სახლის მონაცემები
კაკაშვილები

**კაკაშვილი** — ქართული გვარი. გვარის ფუძეა საკუთარი სახელი კაკა. 1721 წელს ქვემო ანტრაფში მოიხსენიება კაკაშვილი ბერუა. საქართველოში 1256 კაკაშვილი ცხოვრობს, 607 კაცი და 649 ქალი. თბილისში  228, ქარელში  215, სიღნაღში  209.

## რესურსები ინტერნეტში 
* ქართული გვარები, კაკაშვილი 
* იუსტიციის სახლის მონაცემები 

*
ზუმბა (ჯგუფი)

**ზუმბა**, იგივე **ზუმბალენდი** — ქართული მუსიკალური ჯგუფი. დაარსდა 1994 წელს. შემადგენლობა დროდადრო იცვლებოდა, თუმცა უცვლელი რჩებოდა მისი მთავარი წევრი, ზაზა კორინთელი.

1994 წელს ჯგუფი აქტიურად მონაწილეობდა ქუჩის კონცერტებსა და ფესტივალებში. 1995 წელს გამოსცა სადებიუტო სტუდიური ალბომი *მე ველოდები განთიადს* და ჩაატარა კონცერტები საქართველოს სხვადასხვა ქალაქში.

1997 წელს ჯგუფის შემადგენლობა შეიცვალა. მისი წევრები მოღვაწეობდნენ პოლონეთში. ჯგუფში შედიოდნენ სხვა ეროვნებათა წარმომადგენლებიც (უკრაინა, პოლონეთი, ამერიკა). 2000 წელს პოლონეთში გამოიცა ჯგუფის მეორე ალბომი *Project Union*. თბილისში დაბრუნებული კოლექტივი თანამშრომლობდა ჯგუფებთან 33ა, ინსაითი, მთვარის კლუბი, აუტსაიდერი, Soft Eject, მწვანე ოთახი და სხვებთან. იმავე წელს მონაწილეობდა მოსკოვში გამართულ ფესტივალში „Мир на Кавказе“.

2001 წელს გამოიცა ჯგუფის მესამე ალბომი, *ევრორემონტი*, რომელიც შესამჩნევად სატირულ ხასიათს ატარებდა. იმ პერიოდში დიდი წარმატება მოიპოვეს ალბომის სიმღერებმა „ვაშლის გამყიდველო“ და „ფერხული“, ხოლო რამდენიმე წლის შემდეგ - „ბაია“-მ (რომელიც მანამდე უკვე იყო შეტანილი ჯგუფის პირველ ალბომში). 2003 წელს გაიმართა კოლექტივის კონცერტები საქართველოს რეგიონებში.

*ჟოლო*, ზუმბას მეოთხე ალბომი, გამოვიდა 2004 წელს. ჯგუფმა მონაწილეობა მიიღო საზაფხულო ფესტივალში „არტ-გენი“ და ფესტივალ „ტრანსკავკასიაში“ (პოლონეთი).

2005 წელს კოლექტივი კვლავ გამოვიდა „არტ-გენზე“. აგრეთვე შედგა მისი გამოსვლა ფესტივალზე „Джаз в Старом Городе“ (მოსკოვი). 2006 წელს გამოიცა მეხუთე ალბომი *ადილა*, რასაც მოჰყვა გასტროლები კიევში, მოსკოვში და კვლავ საზაფხულო გამოსვლა ფესტივალ „არტ-გენზე“.

## დისკოგრაფია 
* *მე ველოდები განთიადს* (1995)
* *Project Union* (2000)
* *ევრორემონტი* (2001)
* *ჟოლო* (2004)
* *ადილა* (2006)
* *MultiTest* (2011)

## რესურსები ინტერნეტში 
* ბიოგრაფია Radio.ge-ზე

კატეგორია:ქართული მუსიკალური ჯგუფები
კატეგორია:1994 წელს ჩამოყალებული ჯგუფები
ბერინაშვილები

**ბერინაშვილი** — ქართული გვარი. გვარის ფუძეა საკუთარი სახელი ბერი. ბერინაშვილი მოიხსენიება 1823 წელს, ვაშლოვანში. საქართველოში 127 ბერინაშვილი ცხოვრობს, 54 კაცი და 73 ქალი. თბილისში 32, გორში 4. კასპში 1.

## რესურსები ინტერნეტში 
* ქართული გვარები. ბერინაშვილი 
* იუსტიციის სახლის მონაცემები 

*
ჟამიერაშვილები

**ჟამიერაშვილი** — ქართული გვარი. გვარის ფუძეა საკუთარი სახელი ჟამიერა. საქართველოში 103 ჟამიერაშვილი ცხოვრობს, 44 კაცი და 59 ქალი. თბილისში 56, თელავში 33, ფოთში 5.

## რესურსები ინტერნეტში 
* ქართული გვარები. ჟამიერაშვილი 
* იუსტიციის სახლის მონაცემები 

*
ასრათაშვილები

**ასრათაშვილი** — ქართული გვარი. გვარის ფუძეა საკუთარი სახელი ასრათა, რომელიც არაბული წარმოშობისაა და „ნატვრას“ ნიშნავს. ნაცვალი ასრათა 1705 წელს კათალიკოს დომენტი მეოთხის სათარხნოს წიგნშია მოხსენიებული. საქართველოში 161 ასრათაშვილი ცხოვრობს, 86 კაცი და 75 ქალი. თბილისში 41, თეთრი წყაროში 26, რუსთავში 26.

## რესურსები ინტერნეტში 
* ქართული გვარები. ასრათაშვილი 
* იუსტიციის სახლის მონაცემები 

*
Deep in the Motherlode

**„Deep in the Motherlode“** — ინგლისური პროგრესული როკ-ჯგუფ ჯენესისის სიმღერა. მისი ტექსტისა და მუსიკის ავტორია მაიკ რეზერფორდი. სიმღერა გამოიცა ჯგუფის 1978 წლის ალბომზე ...And Then There Were Three....

სიმღერაში მოთხრობილია გამოგონილი ისტორია - მამაკაცის შესახებ, რომელიც ნევადაში ოქროს ციებ-ცხელების პერიოდში მოგზაურობს და იმაზე, თუ როგორ სთხოვს ოჯახი რაც შეიძლება მეტი ოქროს მოპოვებას.

ფრაზა „Go West young man“ () არის ჰორეს გრილის ცნობილი ფრაზის შეცვლილი ვერსია. 1865 წლის 13 ივლისს მან თავის სარედაქტორო სვეტში, გაზეთში, დაწერა: „დასავლეთისაკენ, ახალგაზრდავ, დასავლეთისაკენ იარე და ქვეყანასთან ერთად გაიზარდე“.

ჯენესისი სიმღერას ასრულებდა 1978 წლის ტურნეს მსვლელობისას, ისევე, როგორც 1980 წელს, თუმცა მას შემდეგ სიმღერა კონცერტებზე არ შესრულებულა. იაპონიასა და ჩრდილოეთ ამერიკაში ნომერი გამოიცა სინგლის სახით, მაგრამ გარეკანზე ეწერა „Go West Young Man“, ვინაიდან ეს სტრიქონი მეორდება სიმღერის მსვლელობისას.

## რესურსები ინტერნეტში 
* ინფორმაცია სინგლზე

## სქოლიო
კატეგორია:1978 წლის სიმღერები
კატეგორია:ჯენესისის სიმღერები
კატეგორია:1978 წლის სინგლები
სერბეთის პირველი აჯანყება

250px|მინიატიურა|სერბეთის პირველი აჯანყების დროშა
**სერბეთის პირველი აჯანყება** — სერბი ხალხის ეროვნულ-განმათავისუფლებელი და ანტიფეოდალური აჯანყება ოსმალეთის ბატონობის წინააღმდეგ. 

მთავარი მამოძრავებელი ძალა იყო გლეხობა, ხელმძღვანელი — სოფლის ახლადშექმნილი ბურჟუაზია. აჯანყების მიზეზი იყო იანიჩარების თარეში და მათ მიერ გლეხობის შევიწროება. ბელგრადის საფაშოში იფეთქა შეიარაღებულმა აჯანყებამ გეორგე კარაგეორგიევიჩის მეთაურობით. აჯანყების მსვლელობაში ოსმალ ფეოდალთა მიწები გადაეცა სერბ გლეხებს, აჯანყებამ საფუძველი ჩაუყარა სერბეთის სამეფოს ჩამოყალიბებას. აჯანყებულებს ეხმარებოდა რუსეთი, რომლის მოთხოვნით 1812 წლის ბუქარესტის საზავო ხელშეკრულებას დაემატა მუხლი სერბეთისათვის თვითმმართველობის მინიჭების შესახებ. მიუხედავად ამისა, 1813 წელს ოსმალეთი თავს დაესხა სერბეთს და იქ სულთნის ძალაუფლება აღადგინა.

## იხილეთ აგრეთვე 
* სერბეთის მეორე აჯანყება

## ლიტერატურა 
კატეგორია:სერბეთის ისტორია
სერბეთის მეორე აჯანყება

250px|მინიატიურა|სერბეთი 1817 წელს, მეორე აჯანყების შემდეგ
**სერბეთის მეორე აჯანყება** — სახალხო აჯანყება სერბეთში ოსმალთა ბატონობის წინააღმდეგ. ფაქტობრივად სერბეთის პირველი აჯანყების  გაგრძელება იყო. 

დაიწყო 11 აპრილს ბელგრადის საფაშოში.  7 მაისს აჯანყებულებმა პირველი გამარჯვება მოიპვეს ოსმალებზე ლიუბიჩის მთასთან, ქალაქ ჩაჩაკთან; 17 მაისს გაათავისუფლეს ქალაქი პალეჟი (ახლანდ. ობრენოვაცი) და დაუკავშირდნენ ავსტრიელ სერბებს, რომლებიც მათ იარაღითა და საჭურვლით ეხმარებოდნენ. 3 ივლისს აჯანყებულებმა აიღეს პოჟარევაცი. ოსმალებმა მათ წინააღმდეგ ორი არმია გამოიყვანეს — ერთი ბოსნიიდან, მეორე რუმელიიდან. აჯანყებულების ბელადი მილოშ ობრენოვიჩი იძულებული გახდა მოლაპარაკება დაეწყო ოსმალეთის არმიის მთავარსარდალთან. 1815 წლის 10 ოქტომბერს რუსული დიპლომატიის მხარდაჭერით მილოშ ობრენოვიჩმა და რუმელიის ვალიმ მარშალი ალი-ფაშამ ზეპირი შეთანხმება დადეს. ამ შეთანხმებით განისაზღვრა გადასახადების ოდენობა, დაარსდა სერბეთის ეროვნული კანცელარია — უმაღლესი ადმინისტრაციული და სასამართლო ორგანო სერბებისათვის.  მილოშ ობრენოვიჩი სერბიის უმაღლესი კნეზი გახდა. მიუხედავად იმისა, რომ სერბეთის მეორე აჯანყებამ მხოლოდ ნაწილობრივ წარმატებას მიაღწია, მან სათავე დაუდო საშინაო ავტონომიისათვის ბრძოლას, რომელიც XIX საუკუნის 30-იანი წლებში სერბეთის სამთავროს დაარსებით დამთავრდა.

## იხილეთ აგრეთვე 
* სერბეთის პირველი აჯანყება

## ლიტერატურა 
კატეგორია:სერბეთის ისტორია
ჟერარ ფილიპი

**ჟერარ ფილიპი** (; დ. 4 დეკემბერი, 1922 — გ. 25 ნოემბერი, 1959) — ფრანგი მსახიობი.

## ბიოგრაფია 
ჟერარ ფილიპი პროვანსში, ზღვისპირა ალპების დეპარტამენტის ქალაქ კანში დაიბადა, ფრანგული სისხლის გარდა მის ძარღვებში ერთი მეოთხედი ჩეხური სისხლიც ჩქეფდა — პაპა, დედის მხრიდან, ემიგრანტი იყო ჩეხეთიდან.

ჟერარის სამსახიობო დებიუტი 1942 წელს, 19 წლის ასაკში შედგა ნიცის თეატრში, მას შემდეგ რაც სამსახიობო კურსები დაამთავრა. ერთი წლის შემდეგ მსახიობმა პირველი აღიარება მოიპოვა ალბერ კამიუს სპექტაკლ „კალიგულაში“ ნათამაშები როლით, რის შემდეგაც უამრავი მოწვევა მიიღო საფრანგეთის წამყვანი თეატრებიდან, 1944 წელს კი უკვე მისი კინოპრემიერაც შედგა ფილმში „*Les Petites du Quai aux Fleurs*“.

ჟერარ ფილიპმა დიდი აღიარება მოიპოვა სტენდალის რომანების ეკრანიზაციებში მონაწილეობით — 1949 წელს „პარმის სავანე“ *(La Chartreuse de Parme)* და 1956 წელს „წითელი და შავი“ *(Le Rouge et le Noir)*, თუმცა ფილიპი საერთაშორისო სექს-სიმბოლოს სტატუსს 1952 წელს კრისტიან-ჟაკის მიერ გადაღებულ სათავგადასავლო ფილმს „ფანფან-ტიტას“ *(Fanfan La Tulipe)* უნდა უმადლოდეს, სადაც მას პარტნიორობას იტალიელი სუპერვარსკვლავი ჯინა ლოლობრიჯიდა უწევდა.

გარდაიცვალა ღვიძლის კიბოსგან 1959 წლის 25 ნოემბერს, პარიზში.

სიკვდილიდან 31 წლის შემდეგ, 1990 წელს, საფრანგეთის კინოაკადემიის მიერ, კინოხელოვნებაში შეტანილი განსაკუთრებული წვლილისთვის გადაეცა სეზარი.

## რესურსები ინტერნეტში 
* 

კატეგორია:ფრანგი მსახიობები
კატეგორია:დაბადებული  4 დეკემბერი
კატეგორია:დაბადებული 1922
კატეგორია:გარდაცვლილი 25 ნოემბერი
კატეგორია:გარდაცვლილი 1959
კატეგორია:მსახიობები ანბანის მიხედვით
მავერანაჰრი

მინი|მარჯვნივ|220პქ|მავერანაჰრი (ტრანსოქსიანა, ძვ. სოგდიანა), ხორასანი (სამხრეთში), ხორეზმი (დასავლეთში)
**მავერანაჰრი** — (არაბ. ما وراء النهر‎‎ Ma Wara' un-Nahr, სიტყვასიტყვით — „მდინარეთშორისი“). ცნობილია აგრეთვე, სახელწოდებით ტრანსოქსიანა (ლათ. Transoxiana) და ფარარუდი (სპარს. فرارود‎ Farārud) – ისტორიული ოლქი ცენტრალურ აზიაში,  სამარყანდ-ბუხარის რეგიონში, ამუდარიისა და სირდარიის შუამდინარეთში. 

სახელწოდება „მავერანაჰრი“ წარმოიშვა არაბული დაპყრობების დროს VII–VIII საუკუნეებში და თავდაპირველად აღნიშნავდა ამუდარიის მარჯვენა სანაპიროზე მდებარე ოლქებს. მავერანაჰრი აღნიშნავს "სანაპიროს", "მდინარის ნაპირს". მოგვიანებით ეს ტერმინი გადაიქცა ამუდარიასა და სირდარიას შორის მდებარე მთელი რეგიონის სახელწოდებად.

მთლიანობაში იგი მოიცავს სოგდიანას და მასში არ შედის ფერღანის ოლქი და პამირი. მავერანაჰრის ტერიტორიაზე განლაგებულია თანამედროვე უზბეკეთის დიდი ნაწილი, ტაჯიკეთისა და ყირგიზეთის დასავლეთი მხარეები, თურქმენეთის აღმოსავლეთი და ყაზახეთის სამხრეთი რეგიონები. ასევე აქ მდებარეობს უძველესი და უდიდესი ქალაქები — სამარყანდი, ბუხარა, ხუჯანდი, ხივა, თურქესტანი და სხვ.

## რესურსები ინტერნეტში 
* ცენტრალური აზიის ისტორია
* ცენტრალური აზიის ისტორია 
* თემურიდების იმპერია 

* კატეგორია: აზიის ისტორიული სახელმწიფოები
* კატეგორია: უზბეკეთის ისტორია
* კატეგორია: ტაჯიკეთის ისტორია
* კატეგორია: თურქმენეთის ისტორია
* კატეგორია: ყირგიზეთის ისტორია
გვარიშვილები

**გვარიშვილი** — ქართული გვარი. გვარიშვილების ისტორია დაკავშირებულია დადეშქელიანებთან, ხალვაშებთან, თურქეთის გენერალ გვარელუდისთან და ასე შემდეგ. პირველად ჩაქვში, 1644 წელს მოიხსენიება პაატა დადეშქელიანი. საქართველოში 328 გვარიშვილი ცხოვრობს, 160 კაცი და 168 ქალი. ბათუმში 157, ქობულეთში 96, ქედაში 18, თბილისში 10.

## რესურსები ინტერნეტში 
* ქართული გვარები. გვარიშვილი 
* იუსტიციის სახლის მონაცემები 

*
მოზამბიკის პროვინციები

left|thumb|200px|მოზამბიკის პროვინციების რუკა
მოზამბიკი იყოფა 11 პროვინციად.

სახელმწიფოს დედაქალაქი — მაპუტუ (1200 ათასი ადამ.). დიდი ქალაქები:
* მატოლა (675 422 ადამ.),
* ბეირა (412 588 ადამ.),
* ნამპულა (230 000 ადამ.),
* ინიამბანე (150 000 ადამ.),
* ტეტე (100 000 ადამ.).

მთავარი პორტები:
* ბეირა,
* ნაკალა,
* კელიმანე.
გაიღიმეთ

**გაიღიმეთ** (*Keep Smiling*) — 2012 წლის ქართული ტრაგიკომედიური ფილმი. ფილმის პრემიერა ვენეციის 69-ე კინოფესტივალზე შედგა. ფილმი აგრეთვე თბილისის საერთაშორისო კინოფესტივალზე იყო ნაჩვენები. ფილმი საქართველომ წარადგინა ოსკარის 85-ე დაჯილდოებაზე საუკეთესო უცხოენოვანი ფილმის კატეგორიაში, თუმცა ის ვერ მოხვდა კანდიდატთა სიაში.

## სიუჟეტი
10 ქალი მონაწილეობს დედათა სილამაზის კონკურსში, რომლის მთავარი პრიზი ბინა და 25 ათასი დოლარია. შვიდი მათგანი ღარიბია და მათთვის კონკურსი სასიცოცხლო მნიშვნელობისაა. ერთ-ერთი კონკურსანტი კი პარლამენტის დეპუტატის მეუღლეა, რომელსაც კონკურსში გამარჯვებისთვის გარეგნობაც უწყობს ხელს.

## როლებში
*ია სუხიტაშვილი - გვანცა
*გია როინიშვილი - ოთარი
*ოლიკო ბაბლუანი - ელენე
*ნანა შონია - ინგა
*თამარ ბუხნიკიშვილი - ირინა
*თამარ ბზიავა - ანკა
*მაკა ჩიჩუა - თამუნა
*შორენა ბეგაშვილი - ბაია
*ია ნინიძე - ლიზის დედა
*თორნიკე ბზიავა - დიმა
*დავით ქაცარავა - პარლამენტარი

## რესურსები ინტერნეტში
* 
*
*გაიღიმეთ - რუსუდან ჭყონიას ფილმი კინოთეატრებში რადიო „ფორტუნა“

## სქოლიო
კატეგორია:ქართულენოვანი ფილმები
კატეგორია:2012 წლის ქართული ფილმები
კატეგორია:კომედიური ფილმები
კატეგორია:ფილმები ტელევიზიის შესახებ
ოქროფურცელი

მინიატიურა|ფურცლოვანი ოქრო
[მინიატიურა|ფურცლოვანი ოქრო [გელათის ოთხთავის მინიატიურაზე]]
**ოქროფურცელი**, **ფურცლოვანი ოქრო** — ოქროს მაღალი შემცველობის ლეგირებული ლითონის თხელი ფირფიტა, კილიტა, ფურცელი. გამოიყენება ოქროსაგან განსხვავებული ზედაპირის მქონე მასალისათვის ნამდვილი ოქროს შესახედაობის მისაცემად, მოსაოქროვებლად. დღეს ოქროფურცელი ფართოდ გამოიყენება ნახატის ჩარჩოების, ფიგურების, ავეჯის, არქიტექტურული ელემენტების მოსაოქროვებლად, აგრეთვე ხატწერაში. ძველად იყენებდნენ მდიდრულად შემკული ხელნაწერი წიგნის გასაფორმებლად.

ოქროფურცელი ფართოდ იყო გავრცელებული ქართულ სამწიგნობრო ხელოვნებაშიც. გამოიყენებოდა მინიატიურებისა და თავსამკაულების ფონის შესაქმნელად. საქართველოში ფურცლოვანი ოქროს დასამზადებლად ძვირფასი მეტალის მცირე ზომის, წინასწარ გაბრტყელებულ ნაწილებს აწყობდნენ კარგად დამუშავებული, გლუვი ზედაპირის მქონე, თანაბარი ზომის ეტრატის ნაჭრებს შორის, ათავსებდნენ ბრტყელ ქვაზე და შემდეგ სპეციალური ფართო თავიანი ტყვიის ჩაქუჩით ბეგვავდნენ უთხელესი ფურცლების მიღებამდე. ოქროფურცლის აღსანიშნავად ძველ ქართულ წყაროებში პარალელურად გამოიყენება ტერმინი „პეტალო“, „ოქროპეტალო“.

## იხილეთ აგრეთვე 
* ოქრომელანი

## რესურსები ინტერნეტში 
* ენციკლოპედია „ქართული ხელნაწერი“, ოქროფურცელი 

## ლიტერატურა 
* ნ. ჩუბინაშვილი, ქართული ლექსიკონი რუსული თარგმანითურთ, თბ., 1961. 
* აკ. შანიძე, ოქროფორტლთა (მხატვრობაში ხმარებული ერთი შერყვნილი ტერმინის გამართვისათვის), საბჭოთა ხელოვნება, #8, 1970. 
* ვახტანგ VI, წიგნი ზეთების შეზავებისა და ქიმიისა ქმნის, თბ., 1981. 
* დ. გოგაშვილი, ქართულ ხელნაწერ წიგნში გამოყენებული ოქრო (დამზადების წესი, ტერმინოლოგია), საქართველოს სიძველენი XI, თბ., 2007.
* Манускрипт Теофила, Записки о разных искусствах, М., 1962, вып. 7. 
* А. Ю. Казиев Художественно-технические материалы и терминология средневековой книжной живописи, калиграфии и переплетного искусства, Баку – 1966. 
* Н. Д. Ягело, Полный Персидско – Аравско – Русский словаръ, Ташкент, 1910. 
* Турецко-русский словарь, под редакцией В. А. Гордлевского, М., 1945.

კატეგორია:ოქრო
კატეგორია:მასალები
Lodger (ალბომი)

***Lodger*** — ინგლისელი მუსიკოს დეივიდ ბოუის მე-13 სტუდიური ალბომი. გამოიცა 1979 წელს. ეს არის უკანასკნელი ბრაიან ინოუსთან ერთად ჩაწერილი „ბერლინური ტრილოგიის“ სერიაში.

## სიმღერების სია
### ხელახალი გამოცემები
*Lodger* CD-ზე ხელახლა სამჯერ გამოიცა. RCA-მ იგი 1985 წელს გამოუშვა. Rykodisc-ის (აშშ) და EMI-ს (სხვა ქვეყნები) 1991 წლის ვერსიებში შეტანილია დამატებითი სიმღერები. 1999 წელს გამოვიდა EMI-ს 24 ბიტიანი რემასტერი, რომელშიც დამატებები არ არის. შემდგომში გამოსული ვერსიები სიმღერების იგივე სიას იყენებენ და არ შეიცავენ ქვემოთ მითითებულებს:

## ჩარტები და სერტიფიცირებები 
### ყოველკვირეული ჩარტები
### წლის საბოლოო ჩარტები
### სერტიფიცირებები 
## სქოლიო 
კატეგორია:1979 წლის ალბომები
კატეგორია:დეივიდ ბოუის ალბომები
კატეგორია:EMI Records-ის ალბომები
კატეგორია:RCA Records-ის ალბომები
კატეგორია:Rykodisc-ის ალბომები
კატეგორია:Virgin Records-ის ალბომები
კატეგორია:ალბომები ტონი ვისკონტის პროდიუსერობით
ხელნაწერთა ეროვნული ცენტრის მეგობართა საზოგადოება

**ხელნაწერთა ეროვნული ცენტრის მეგობართა საზოგადოება** — ორგანიზაცია, დამოუკიდებელი არაკომერციული გაერთიანება საქართველოში, რომელიც მხარს უჭერს და ფინანსურ, ტექნიკურ და საორგანიზაციო სახის დახმარებას უწევს ხელნაწერთა ეროვნულ ცენტრს მიმდინარე პროექტების, პროგრამებისა და ღონისძიებების გატარება-განხორციელებაში. დაარსდა 2011 წლის 11 იანვარს. საზოგადოებაში გაწევრიანებული არიან ქართველი მეცნიერები, ბიზნესმენები, პოლიტიკოსები, კულტურისა და სხვა სფეროს მოღვაწეები.

ხელნაწერთა ეროვნული ცენტრის მეგობართა საზოგადოების მიზანია ხელნაწერთა ეროვნული ცენტრში არსებული ხელნაწერი, დოკუმენტური და საარქივო მემკვიდრეობის დაცვა და პოპულარიზება, მათი კვლევის ხელშეწყობა; ცენტრში მიმდინარე პროცესებისა და პროექტების პოპულარიზაცია; მომავალი თაობებისათვის ქვეყნის კულტურული მემკვიდრეობის შენარჩუნებაში მონაწილეობის მიღება; ცენტრისათვის ფინანსური, ტექნიკური და საორგანიზაციო ხასიათის დახმარებისა და მომსახურების გაწევა; ერთობლივი ღონისძიებების ორგანიზება და სხვ.

მეგობართა საზოგადოება თანამშრომლობს საქართველოსა და მის საზღვრებს გარეთ არსებულ სხვადასხვა საქველმოქმედო ფონდებთან, მუზეუმებთან, სასწავლებლებთან, სამინისტროებთან, თბილისისა და ბათუმის მერიებთან და სხვა ორგანიზაციებთან.

## რესურსები ინტერნეტში 
* ხელნაწერთა ეროვნული ცენტრის მეგობართა საზოგადოება , ზოგადი ინფორმაცია ხელნაწერთა ეროვნული ცენტრის ოფიციალურ საიტზე.

## სქოლიო 
კატეგორია:ხელნაწერთა ეროვნული ცენტრი
Fun-Tastic

***Fun-Tastic*** — ჯგუფ Fun Factory-ს მეორე სტუდიური ალბომი. გამოვიდა 1995 წელს. დისკი გამოსცა ლეიბლმა  Curb Records.

## სიმღერების სია
# „Dreaming“ — 5:22
# „Celebration“ — 3:26
# „Doh Wah Diddy“ — 4:43
# „Oh Yeah Yeah (I Like It)“ — 4:50
# „I Love You“ — 4:56
# „Don't Fight“ — 5:57
# „I Wanna B with U“ — 3:33
# „Together Forever“ — 6:30
# „Don't Go Away“ — 5:09
# „All For You (Close To You 2)“ — 4:20
# „Be Good To Me“ — 4:25
# „Back In The Days“ — 6:10
# „Take Your Chance“ — 3:56

## სქოლიო 
კატეგორია:1995 წლის ალბომები
კატეგორია:Fun Factory-ს ალბომები
კატეგორია:Curb Records-ის ალბომები
ოჯახი

მინი|ოჯახი, ნახატი
მინი|ვაჟა-ფშაველას ოჯახი
**ოჯახი** — ქორწინების თუ ნათესაობის საფუძველზე შექმნილი მცირე სოციალური ჯგუფი, რომლის წევრები დაკავშირებული არიან ერთმანეთთან ყოფა-ცხოვრების ერთიანობით, ურთიერთმხარდაჭერით და მორალური პასუხისმგებლობით. ოჯახის სოციალურ აუცილებლობას განაპირობებს საზოგადოების ფიზიკური და სულიერი განახლების მოთხოვნილება. ამ სოციალური ერთეულის ბიოლოგიურ საწყისს ქორწინება და შობადობა წარმოადგენს. ოჯახი საზოგადოების სპეციფიკური ქვესისტემაა, რომელიც ურთიერთგანმსაზღვრელ კავშირშია საზოგადოების სხვა ქვესისტემებთან (თუმცა გარკვეული დამოუკიდებლობითაც ხასიათდება); მას აქვს განვითარების ფაზები და ოჯახის წევრთა გარკვეული სტრუქტურა.

ოჯახის საზოგადოებრივი მნიშვნელობა გამომდინარეობს მისი მრავალფეროვანი ფუნქციებიდან, რომლებიც მთელი საზოგადოებისა თუ პიროვნების მოთხოვნილებების განვითარების კვალდაკვალ იცვლება. ერთი რიგის ფუნქციები თითქმის მუდმივად ინარჩუნებენ ძირითადობას, მეორენი, სხვადასხვა კულტურულ-ისტორიულ თუ სოციალურ-ეკონომიკური წყობის პირობებში, სხვადასხვა ძალით მოქმედებენ ან ქრებიან. მესამენი კი თანდათან მზარდ საზოგადოების მნიშნელობას იძენენ.

ოჯახი აღმოცენდა პირველყოფილ საზოგადოებაში (შუა პალეოლითი) ქორწინების, როგორც სოციალური ინსტიტუტის, წარმოშობის კვალდაკვალ. ქორწინებისა და ოჯახის, როგორც სოციალური მოვლენის, პირველი ფორმა იყო წყვილადი ოჯახი (ერთი წყვილის არა მარტო სქესობრივი, არამედ სოციალურ-ეკონომიკური კავშირი, რომელმაც შეცვალა მანამდე არსებული ჯგუფობრივი სქესობრივი ურთიერთობა). მაგრამ წყვილადი ოჯახი, მტკიცე არ იყო და ადვილად იშლებოდა. ამას განაპირობებდა ის ფაქტი, რომ ოჯახის განვითარების ამ საფეხურზე ადამიანთა შრომითი და ყოფა-ცხოვრებითი ერთობის ფორმას, ძირითად სოციალურ ორგანიზმს, გვარი წარმოადგენდა.

თანამედროვე ტენდენციებისა და განსაკუთრებით დასავლეთის საზოგადოების რეალობის გათვალისწინებით, ოჯახი განიმარტება შემდეგნაირად: „ოჯახი არის დაქორწინებული მეუღლეები შვილებით ან მათ გარეშე, ან მარტოხელა მშობელი შვილით“. ამგვარად, ოჯახი არის საზოგადოების უჯრედი (მცირე სოციალური ჯგუფი) დაფუძნებული ცოლ-ქმრულ კავშირსა და ნათესაურ ურთიერთობებზე, ანუ იგი მოიცავს ცოლქმარს შორის, მშობლებსა და შვილებს შორის, დებსა და ძმებს შორის და სხვა ნათესავებს შორის ურთიერთობებს, ურთიერთობებს იმ ადამიანებს შორის, რომლებიც ერთად ცხოვრობენ და უძღვებიან საერთო მეურნეობას. ოჯახი ასრულებს უდიდეს როლს, როგორც ცალკეული პიროვნების, ასევე მთელი საზოგადოების ცხოვრებაში. ოჯახი სოციალურ-ბიოლოგიური წარმონაქმნია. მას განაპირობებენ, როგორც სოციალური, ასევე ბიოლოგიური მოთხოვნილებები (სქესობრივი ინსტინქტები).

საქართველოს სამოქალაქო სამართლის მიხედვით, ოჯახი ქალისა და მამაკაცის ნებაყოფლობითი კავშირია, რომელიც რეგისტრირებულია სახელმწიფო ორგანოში, რამდენადაც, სამართლებრივი თვალსაზრისით, მხოლოდ ასეთი რეგისტრაცია წარმოშობს მეუღლეთა შორის გარკვეულ უფლებებსა და მოვალეობებს.

## რესურსები ინტერნეტში
* ოჯახი – ენციკლოპედია ბრიტანიკა 

## ლიტერატურა 
* ბექაია მ., ოჯახის განვითარების სოციალური პრობლემები, თბ., 1980;
* ითონიშვილი ვ., ქართველ მთიელთა საოჯახო ურთიერთობის ისტორიიდან, თბ., 1960;
* ნადარეიშვილი მ., ქართული საოჯახო სამართლის ისტორიიდან, თბ., 1965;
* ჭყონია ი., ქორწინების ინსტიტუტი მთიულეთში, თბ., 1955.

## სქოლიო 
კატეგორია:ოჯახი
რეალობა

**რეალობა** ( – საგნობრივი, ნამდვილი) — ნამდვილად არსებული, რომელიც უპირისპირდება მოჩვენებითად, სავარაუდოდ და ა.შ. არსებულს. ტერმინი „რეალობა“ პირველად იხმარეს XIII საუკუნეში, სქოლასტიკაში. ღმერთს მიეწერებოდა რეალობის სრული, ხოლო საგნებს არასრული ხარისხი. მაგრამ რეალობის გამომხატველი ცნება მანამდეც იხმარებოდა ფილოსოფიაში (მაგალითად პლატონთან). ახალი დროის ფილოსოფიაში სუბსტანციას სრული, ხოლო მოდუსებს არასრული რეალობა მიეწერება. დიალექტიკურ მატერიალიზმში რეალობის ცნება ორი აზრით იხმარება: 1). ობიექტურად არსებული, ე.ი. მატერია მთელი თავისი მრავალფეროვნებით. ამ შემთხვევაში იგი უპირისპირდება სუბიექტურ რეალობას, ე.ი. ცნობიერებას; 2). ყოველი არსებული, ე.ი. მატერია მთელი თავისი პროდუქტებით, მ.შ. ცნობიერების მოვლენებით. 

## ლიტერატურა 
კატეგორია:ონტოლოგია
კატეგორია:რეალობა
Ты кто такой? Давай, до свидания!

**Ты кто такой? Давай, до свидания!** () — მეიხანა, ქცეული ინტერნეტ-მიმად.

ასრულებენ აზერბაიჯანელი მეიხანისტები და თალიშელი მომღერლები, ძმები ინტიგამ და ეხტირამ რუსტამოვები.

## ისტორია 
ვიდეო სიმღერის შესრულებით გადაღებულია 2011 წლის 5 ნოემბერს, სოფელ ტანგერუდში (აზერბაიჯანი). პოპულარობა მოიპოვა YouTube-ზე გავრცელებით. რგოლში მეიხანის შემსრულებელთა ორი ჯგუფი ერთმანეთის სხარტი ლექსების წარმოთქმაში ეჯიბრება და რუსულ ენაზე იმეორებს ფრაზას „Ты кто такой? Давай, до свидания!“. პოპულარული ფრაზის ავტორობას მიაწერენ ინტიგამ რუსტამოვს

თავად ფრაზა „Ты кто такой? Давай, до свидания!“ მომდინარეობს თალიშელ ჟურნალისტ  გილალ მამედოვის ვიდეორგოლიდან. მამედოვი მოგვიანებით დაპატიმრებული იქნა - როგორც უფლებათა დამცველი ლეილა იუნუსი თვლიდა, მთავრობას არ მოსწონდა მისი კომენტარი ევროვიზიაზე მილიონების უაზროდ ხარჯვაზე, მაშინ, როდესაც ასეთი მეიხანა უმოკლეს ვადაში პოპულარული გახდა.. თუმცა, სინამდვილეში, როგორც ოფიციალურად გამოაცხადეს, მამედოვი ჰეროინის შენახვის გამო იქნა დაპატიმრებული..

## პოპულარობა პოლიტიკურ სფეროში 
სიმღერის სტრიქონები გამოიყენებოდა რუსული ოპოზიციის მიერ, შინაგან საქმეთა ყოფილ მინისტრ რაშიდ ნურგალიევისადმი, ალექსანდრე ბასტრიკინისადმი და სხვა სახელმწიფო მოღვაწეთა მისამართით მიმართვისას.. Twitter-ის ქსელში პოპულარული გახდა ე.წ. „ჰეშტეგი“, „#путинтыктотакойдавайдосвидания“..

2012 წლის აგვისტოში ქსელში გაჩნდა რგოლი, რომელშიც სიმღერის საკუთარ ვერსიას ასრულებენ სუფრასთან შეკრებილი ოპოზიციურად განწყობილი ქართველები. სიმღერის ამ ვარიანტს ისინი მიხეილ სააკაშვილს უძღვნიან..

## გავლენა რუსულ ესტრადაზე
სიმღერის პაროდია რეპერმა ტიმატიმ, კრიტიკული ტონით ფილიპ კირკოროვის მისამართით შეასრულა..

## სქოლიო
კატეგორია:ვირუსული ვიდეო
კატეგორია:ინტერნეტ-მიმები
ბუთბაიები

**ბუთბაია** — ქართული გვარი. გვარის ფუძეა საკუთარი სახელი ბუთა.
ბუთბაია ორსუფიქსიანი გვარია. სუფიქსები ბა და ია ქართულია და ნიშნავს შვილს, ძეს, შობილს. საქართველოში 201 ბუთბაია ცხოვრობს, 95 კაცი და 106 ქალი. თბილისში 13, ზუგდიდში 3.

## რესურსები ინტერნეტში 
* ქართული გვარები. ბუთბაია 
* იუსტიციის სახლის მონაცემები 

.*
Drop Your Pants

***Drop Your Pants*** — ჯგუფ Sqeezer-ის სადებიუტო სტუდიური ალბომი. გამოიცა 1996 წელს. წარმატება იქონიეს მისმა სინგლებმა „Blue Jeans“  და „Sweet Kisses“.

## სიმღერების სია 
# Juke Box - 1:30
# Blue Jeans - 3:48
# Sweet Kisses - 3:47
# Saturday Night - 3:55
# Oweo - 4:13
# Girls, Girls, Girls - 4:17
# What Will I Do - 3:58
# Bang Bang (Everytime You Want) - 4:11
# Holiday Love - 3:42
# Tic Tac  - 4:06
# Roller Baby  - 3:59
# Scandy Randy  - 4:11
# Choo Choo Bubblegum - 3:42
# To Be Continued  - 0:30

## სქოლიო 
კატეგორია:1996 წლის სადებიუტო ალბომები
კატეგორია:Sqeezer-ის ალბომები
Klappe die 2te

***Klappe die 2te*** — ჯგუფ Tic Tac Toe-ს მეორე ალბომი. გამოვიდა 1997 წელს. ალბომიდან გამოიცა სინგლები „Warum?“, „Mr. Wichtig“, „Ich Wär' So Gern So Blöd Wie Du“ და „Bitte Küss´ Mich Nicht“.

## სიმღერების სია 
# Ich Wär' So Gern So Blöd Wie Du - 3:49
# Mr. Wichtig - 3:41
# Das Geht Mir Auf'n Sack (Auch Wenn Ich Keinen Hab') - 3:22
# Warum? - 3:22
# Große Jungs Weinen Nicht - 4:13
# Ich Fühl Mich A.U. - 3:07
# Furz - 3:33
# Beruf Sohn - 3:24
# Schubidamdam - 3:51
# Bitte Küss' Mich Nicht - 3:36
# Warum? (Score 1) - 4:00
# I Think You're Sch... - 3:23

## სქოლიო 
კატეგორია:Tic Tac Toe-ს ალბომები
კატეგორია:1997 წლის ალბომები
კატეგორია:BMG-ის ალბომები
სინჰალის სახელმწიფო

**სინჰალის სახელმწიფო** — სინჰალელი ხალხის დამოუკიდებელი სახელმწიფო, რომელიც არსებობდა შრი-ლანკის ტერიტორიაზე ძვ. წ. III საუკუნიდან 1815 წლამდე. სინჰალის სახელმწიფოს ისტორია დედაქალაქების სახელწოდების მიხედვით სამ პერიოდად იყოფა: ანურდაჰაპურის პერიოდი (ძვ. წ. III საუკუნე-ახ. წ. VIII საუკუნე), პოლონარუვის პერიოდი (VIII-XIII სს.) და კანდის პერიოდი (XV საუკუნე-1815 წ.).

## ლიტერატურა 
კატეგორია:შრი-ლანკის ისტორია
სკლეროსები

**სკლეროსები** —  დიდი ფეოდალური  საგვარეულო ბიზანტიაში; თვალსაჩინო როლი ითამაშეს ქვეყნის პოლიტიკურ ცხოვრებაში, სკლეროსების სამშობლო იყო  მცირე სომხეთი, მაგრამ  გვარი ბერძნულია. პირველად იხსენიებიან IX საუკუნეში, ხოლო უკანასკნელი წარმომადგენელი დემეტრიოს სკლეროსი - 1362 წელს. სკლეროსები წლების მანძილზე წარუმატებლად იბრძოდნენ ცენტრალური ხელისუფლების ხელში ჩასაგდებად. მათგან ცნობილები იყვნენ ბარდა სკლიაროსი (X საუკუნე), კონსტანტინე სკლეროსი (XI საუკუნე), რომანოზ სკლეროსი (XI საუკუნე), მარიამ სკლერაინა (XI საუკუნე) და სხვა.

## ლიტერატურა 
კატეგორია:ბიზანტიელები
კატეგორია:სკლეროსები
კატეგორია:დინასტიები
პავლოვო (კიროვსკის რაიონი)

**პავლოვო** () — დაბა რუსეთში, ლენინგრადის ოლქში, კიროვსკის რაიონში. პავლოვსკოეს საქალაქო დასახლების ადმინისტრაციული ცენტრი. 2010 წლის მონაცემებით დაბის მოსახლეობა 3 250 ადამიანს შეადგენდა. მდებარეობს ოლქის ცენტრალურ ნაწილში, მდინარეების მგისა და ნევის შესართავთან, სანქტ-პეტერბურგის აღმოსავლეთით 15 კილომეტრში.

დასახლება წარმოიქმნა XIX საუკუნის ბოლოსა და XX საუკუნის დასაწყისში. 1959 წლის 29 მაისს დასახლებას მიენიჭა დაბის სტატუსი. პავლოვოში მდებარეობს აგურის ქარხანა.

## სქოლიო
კატეგორია:ლენინგრადის ოლქის დაბები
ლექციონარი (Q-1376)

მინიატიურა|300პქ|ლექციონარი
**ლექციონარი** (Q-1376) — XI საუკუნის ქართული ხელნაწერი. გადაწერილია იმგვარ მონასტერში, რომელიც ამ პერიოდშიც ინარჩუნებდა ტრადიციული საღვთისმსახურო წიგნებისადმი ინტერესს, 1049 წელს გადამწერი მიქაელ ინჩუხის მიერ. ლექციონარში იხსენიება XI საუკუნის ცნობილი ქართველი ფეოდალი ლიპარიტ ბაღვაში.

საწერ მასალად გამოყენებულია ეტრატი, შეიცავს 43 ფურცელს, რომელთა ზომებია 30,5X22,8 სანტიმეტრი. ტექსტი შესრულებულია ასომთავრული და ნუსხური დამწერლობებით, მუქი ყავისფერი მელნით. სათაურები სინგურითაა დაწერილი.

ლექციონარი დღეს დაცულია საქართველოს ხელნაწერთა ეროვნული ცენტრის Q ფონდში (Q-1376).

## ლიტერატურა 
* ქართული ხელნაწერი წიგნი, V-XIX საუკუნეები, თბილისი, 2012, გვ. 19

კატეგორია:ქართული სასულიერო ხელნაწერები
კატეგორია:ხელნაწერთა ეროვნული ცენტრის Q ფონდი
კატეგორია:XI საუკუნის ხელნაწერები
ანამანი

**ანამანი** () — მუნიციპალიტეტი ბრაზილიაში, ამაზონასის შტატში. მიეკუთვნება სენტრუ-ამაზონესის მეზორეგიონს.

2011 წლის მონაცემებით, მოსახლეობა 10 766 ადამიანს შეადგენდა. ფართობი 2 453.934 კმ²-ია. მოსახლეობის სიმჭიდროვე 4,39 კმ²-ზე.

## რესურსები ინტერნეტში
*ბრაზილიის გეოგრაფიისა და სტატისტიკის ინსტიტუტი , 
*მოსახლეობის აღწერის მონაცემები

კატეგორია:ამაზონასის შტატის მუნიციპალიტეტები
პანიპატის ბრძოლა (1526)

მინი|მარჯვნივ|220პქ|პანიპატის ბრძოლა და იბრაჰიმ ლოდის სიკვდილი
**პანიპატის ბრძოლა**  – ბრძოლა ჩრდილოეთ ინდოეთში 1526 წელს.  ერთ−ერთი პირველი ბრძოლა, რომელშიც ცეცხლსასროლი იარაღი და ზარბაზნები გამოიყენეს.

1526 წელს ქაბულის მმართველმა ზაქირ ად დინ მუჰამედ ბაბურმა თემურიდების დინასტიიდან, გაანადგურა დელის სულთნის, იბრაჰიმ ლოდის უზარმაზარი არმია.

## ისტორია 
ბრძოლა გაიმართა 1526 წლის 21 აპრილს პატარა სოფელ პანიპატისთან, დღევანდელი ინდოეთის ერთ-ერთი ოლქში, ჰარიანაში.
220პქ.px|მინიატიურა|მარცხნივ|ჰარაიანას ოლქი ინდოეთში

ბაბურის ძალებს დაახლოებით 15 000 მებრძოლი და 20-24 საველე ზარბაზანი წარმოადგენდა, ხოლო იბრაჰიმ ლოდის 100 000 კაცი და 1000 საბრძოლო სპილო ჰყავდა. ინდოელი რაჯპუტები ნეიტრალურ სიტუაციას იჭერდნენ, თუმცა ზოგიერთი რაჯპუტი მაინც იბრაჰიმ ლოდის მიემხრო.

ბაბურმა წარმატებით გამოიყენა საველე არტილერია, რომლის ხმამ შეაშინა მტრის სპილოები და მათ თავიანთი ჯარის გადათელვა დაიწყეს, რითიც არეულობა შეიტანეს იბრაჰიმ ლოდის ჯარში. ბაბურის სამხედრო ხერხი მტრის ალყაში მოქცევა და განადგურება იყო, მაგრამ იბრაჰიმ ლოდის უზარმაზარი ჯარის წინაშე ეს რთული იქნებოდა. ბაბურის ჯარი ფლანგებიდან უტევდა მტერს, ხოლო ცენტრიდან არტილერია ესროდა ინდოელთა რიგებს. პანიპატის ბრძოლაში ბაბურის ზარბაზნებმა მთავარი როლი იტვირთეს და დელის სულთნის უშველებელი არმია დაამარცხეს. იბრაჰიმ ლოდი ბრძოლაში დაიღუპა მრავალ თავის მებრძოლთან და სარდლებთან ერთად.

ბაბურმა ინდოეთში დიდ მოგოლთა იმპერია შექმნა, რომელმაც რამდენიმე ასწლეული იარსება.

## იხილეთ აგრეთვე 
* დიდ მოგოლთა იმპერია
* პანიპატის ბრძოლა (1556)
* პანიპატის ბრძოლა (1761)

## რესურსები ინტერნეტში 
* პანიპატის პირველი ბრძოლა
* პანიპატის პირველი ბრძოლა 
* პანიპატის ანიმაციური რუკა 
* პანიპატის პირველი ბრძოლა

კატეგორია:ინდოეთის ისტორია
კატეგორია:დიდ მოგოლთა იმპერია
კატეგორია:ბრძოლები აზიაში
კატეგორია:XVI საუკუნის ბრძოლები
კატეგორია:1526
კატეგორია:1526 წლის ბრძოლები
ბარდა სკლიაროსი

300px|მინიატიურა|ბარდა სკლიაროსის გამოცხადება იმპერატორთან
**ბარდა სკლიაროსი**, **ბარდა სკლეროსი** (; დ. უცნობია — გ. 991, თრაკია) — X საუკუნის ბიზანტიელი პოლიტიკური მოღვაწე, პატრიკიოსი, აღმოსავლეთ სხოლათა დომესტიკოსი, უზურპატორი. დაწინაურდა იმპერატორი იოანე ციმისკეს დროს (969-976 წწ.). პირველად მასვე აუჯანყდა, მაგრამ დამარცხდა და შეიწყალეს. 976 წელს ხელახლა აჯანყდა მცირეწლოვანი ბასილი II-ისა და კონსტანტინე VIII-ის დროს. მალე თითქმის მთელი მცირე აზია სკლიაროსის განმგებლობაში აღმოჩნდა და საფრთხე შეექმნა დედაქალაქსაც. იმპერიის მმართველმა სასწრაფოდ გამოიძახა ექსორიაში მყოფი სარდალი ფოკა ბარდა და აჯანყების ჩახშობა დაავალა. მაგრამ ფოკა ბარდაც დამარცხდა. მაშინ ბიზანტიის მთავრობამ საქართველოს განმგებელს დავით კურაპალატს მიმართა ათონის ივერთა მონასტერში მყოფი თორნიკე ერისთავის საშუალებით. თორნიკე ერისთავმა 12 ათასი რჩეული ქართველი მეომრით ფოკა ბარდასთან ერთად დაამარცხა ბარდა სკლიაროსი (979 წლის მარტი). სკლიაროსმა აღმოსავლეთის ერთ-ერთ მთავარს შეაფარა თავი და იქ დიდხანს იყო ტყვეობაში. 987 წელს სკლიაროსი შეუერთდა აჯანყებულ ფოკა ბარდას, მაგრამ ამ უკანასკნელმა იგი მოატყუა და დაატყვევა. 989 წელს ფოკა ბარდას სიკვდილის შემდეგ, აჯანყებულმა სკლიაროსმა იმპერატორს მორჩილება და პატიების თხოვნა შეუთვალა, რაც მიღებულ იქნა კიდეც. უკვე ხანდაზმული სკლიაროსის შემდგომი ბედი აღარა ჩანს.

## ლიტერატურა 
კატეგორია:ბიზანტიელი მხედართმთავრები
კატეგორია:გარდაცვლილი 991
კატეგორია:სკლეროსები
კატეგორია:დაბადების წელი უცნობია
მანაკაპურუ

**მანაკაპურუ** () — მუნიციპალიტეტი ბრაზილიაში, ამაზონასის შტატში. მიეკუთვნება სენტრუ-ამაზონესის მეზორეგიონს.

2011 წლის მონაცემებით, მოსახლეობა 86 985 ადამიანს შეადგენდა. ფართობი 7 329.234 კმ²-ია. მოსახლეობის სიმჭიდროვე 11,87 კმ²-ზე.

## რესურსები ინტერნეტში 
* ბრაზილიის გეოგრაფიისა და სტატისტიკის ინსტიტუტი , 
* მოსახლეობის აღწერის მონაცემები

კატეგორია:ამაზონასის შტატის მუნიციპალიტეტები
გუნტრამი

**წმინდა გუნტრამი** (დ. დაახლოებით 530 — გ. 28 მარტი, 592) — ფრანკების მეფე 561—592 წლებში მეროვინგების დინასტიიდან. ხლოტარ I-ისა და ინგუნდას ვაჟი. სახელი გუნტრამი (ან გუნტეხრამნი) ფრანგულად *ბრძოლის ყორანს* ნიშნავს.

## სქოლიო
კატეგორია:ფრანკთა მეფეები
კატეგორია:მეროვინგები
კატეგორია:დაბადებული   530
კატეგორია:გარდაცვლილი  28 მარტი
კატეგორია:გარდაცვლილი 592
კატეგორია:კათოლიკური ეკლესიის წმინდანები
გონება

მინი|გონების ალეგორია 
**გონება** — ფილოსოფიური კატეგორია, რომელიც გამოხატავს აზროვნების უმაღლეს ტიპს, საყოველთაო აზროვნებისა და ანალიზის შესაძლებლობას, განყენებასა და განზოგადებას. შეესაბამება ლათინურ სიტყვა „intellectus“-ს. ფილოსოფიაში გონება ცნობიერების ერთ-ერთი ფორმაა, თვითცნობიერების გონი, რომელიც თავის თავზეა მიმართული. გონება გამოხატავს თავის თავს პრინციპებში, იდეებსა და იდეალებში. გონება განსხვავდება ცნობიერების სხვა ფორმებისაგან: ჭვრეტისაგან, გონისაგან, თვითშეგნებისაგან და სულისაგან. გეორგ ვილჰელმ ფრიდრიხ ჰეგელი თვლის, რომ მხოლოდ გონება აღწევს საბოლოოდ ჭეშმარიტების ჭეშმარიტ გამოხატულებას როგორც ასეთს კონკრეტულს. გონების მოქმედება მჭიდროდ არის დაკავშირებული ადამიანის მეტყველებასთან. 

XIX საუკუნის ზოგიერთ ფილოსოფიურ მიმდინარეობაში გონება უპირისპირდებოდა ბუნებრივ ცდას. აგრეთვე არსებობდა საპირისპირო სწრაფვა — გონების ან საკუთრივ საყოველთაო იდეების გამოყვანა ცდისეული ერთეული ფაქტებიდან. წარსულში გონება ტრადიციულად უკავშირდებოდა კეთილდღეობას და ღვთაებას. 

ტვინი განისაზღვრება როგორც ფიზიკური ან ბიოლოგიური მატერია. თანამედროვე მეცნიერული განსაზღვრით ტვინი — წარმოადგენს რთულ ნეირონულ ქსელს. 

## გონება აბრაამისეულ რელიგიებში 
### ქრისტიანობა 
ქრისტიანული სწავლებით ადამიანის გონება (გონი) არის ადამიანის სულის ნაწილი. ადამიანის სული სწორედ გონებით განსხვავდება ცხოველური სულისაგან, რასაც ქართულად „სამშვინველი“ ეწოდება. ქრისტიანული სწავლებით ადამიანური სული (ბერძ. psyche) ცხოველური სულისაგან (ბერძ. psyche) განსხვავებით არის სამნაწილედი. ცხოველურ სულში (ბერძნ. psyche) ორი ნაწილია მხოლოდ – გულისწყრომითი (მრისხანებითი) და გულისთქმითი (ნდომითი), ადამიანურ სულში (ბერძნ. psyche) კი არის სამი ნაწილი – გულისწყრომითი, გულისთქმითი და გონითი (მოაზროვნეობითი) ნაწილი. 

ამდენად, ქრისტიანული სწავლებით „...შექმნა მან [ღმერთმა] ადამიანი თავისი ხატისებრ და მსგავსებისებრ, შეძერწა რა სხეული მიწისაგან [მატერიისგან] და მისცა რა მას, საკუთარი შთაბერვის მიერ, მოაზროვნე და გონისმიერი სული, რასაც საღვთო ხატად ვამბობთ, რადგან «ხატისებრობა» გონისმიერობასა და თვითუფლებრივობას აღნიშნავს, «მსგავსებისებრობა» კი - ძალისამებრ სათნოების მსგავსებას“.

მაშასადამე ადამიანის სულის ხატება ღვთისადმი სწორედ გონიერებას (მოაზროვნეობის უნარი) გულისხმობს, თვითუფლებრიობასთან (თავისუფალი ნებელობა) ერთად, ხოლო გონების ქონა, არის ქონა „არათუ - თავისი თავისაგან განსხვავებულისა, არამედ – თავისივე უწმინდესი ნაწილისა (რადგან როგორც თვალია სხეულში, იმგვარადვეა სულში გონება)“.

## იხილეთ აგრეთვე 
* აზრი
* რაციონალურობა
* რაციონალიზმი 
* ლოგიკა
* ადამიანი

## რესურსები ინტერნეტში 
კატეგორია:აზროვნება
კატეგორია:ფილოსოფიური ტერმინები
კატეგორია:ეპისტემოლოგია
სლეისის ბრძოლა

250px|მინიატიურა|სლეისის ბრძოლა
**სლეისის ბრძოლა** — საზღვაო ბრძოლა ინგლისისა და საფრანგეთის ფლოტებს შორის. გაიმართა 1340 წლის 24 ივნისს უძველესი ნავსადგურის სლეისის (ქალაქი ჩრდილოეთ საფრანგეთში) მახლობლად ასწლიანი ომის (1337-1453 წწ.) დროს. 24 ივნისს  ინგლისელებმა შეუტიეს ყურეში მდგარ საფრანგეთის ფლოტს და დაამარცხეს, ჩაძირეს და ხელთ იგდეს მოწინააღმდეგის თითქმის ყველა ხომალდი.

## იხილეთ აგრეთვე 
* ასწლიანი ომის ბრძოლების სია

## ლიტერატურა 
კატეგორია:ასწლიანი ომის ბრძოლები
კატეგორია:ინგლისის ბრძოლები
კატეგორია:საფრანგეთის ბრძოლები
კატეგორია:XIV საუკუნის ბრძოლები
კატეგორია:1340 წლის ბრძოლები
სკოტები

**სკოტები** — კელტური ტომების ჯგუფი. პირველად იხსენიებიან გვიანდელი რომაული ხანის მწერლებთან რომის პროვინცია ბრიტანიაზე სკოტებისა და პიქტების თავდასხმებთან დაკავშირებით. თავდაპირველად ირლანდიაში ცხოვრობდნენ, ამიტომ რომაულ წყაროებში ირლანდიის ერთ-ერთი სახელწოდებაა სკოტია. მოგვიანებით სკოტების ნაწილი ბრიტანიის ჩრდილოეთში გადასახლდა, დაიპყრო პიქტები და დააარსა შოტლანდიის სამეფო.

## ლიტერატურა 
კატეგორია:კელტები
პაატა კერესელიძე

**პაატა კერესელიძე** (დ. 8 იანვარი, 1960, თბილისი) — ქართველი კინო-ოპერატორი და რეჟისორი. საქართველოს კინემატოგრაფისტთა შემოქმედებითი კავშირის წევრი.

## ბიოგრაფია 
1982 წლიდან მუშაობს კინოსტუდია „ქართულ ფილმში“ კინო-ოპერატორად და რეჟისორად. დამთავრებული აქვს ალექსანდრე რეხვიაშვილის სარეჟისორო სახელოსნო.

კერესელიძემ 1996 წელს დააარსა „კინოსტუდია ბარაკონი“, რომლის მთავარი რეჟისორი და აღმასრულებელი დირექტორი თავად არის.

2004 წლიდან პაატა კერესელიძე არის საქართველოს საპატრიარქოს არქივის, კინო-ვიდეო-ფოტო-ფონო განყოფილების დამფუძნებელი.

## ფილმოგრაფია 
პაატა კერესელიძე დამდგმელი ოპერატორია ფილმების:
*2006: „უკანასკნელნი“   (დოკუმენტური)
*2008: იგორ სანოვიჩი, ესკიზი პორტრეტისთვის  (დოკუმენტური)

## რესურსები ინტერნეტში 
*
*პაატა კერესელიძე: ეროვნული ფილმოგრაფია 

კატეგორია:ქართველი რეჟისორები
კატეგორია:ქართველი კინორეჟისორები
კატეგორია:დაბადებული 1960
კატეგორია:დაბადებული 8 იანვარი
კატეგორია:თბილისში დაბადებულები
პ
მარინა კერესელიძე

**მარინა „მარინე“ კერესელიძე** (დ. 17 მარტი, 1952) — ქართველი კინომცოდნე და კინოკრიტიკოსი. საქართველოს კინემატოგრაფისტთა შემოქმედებითი კავშირის წევრი.

## ბიოგრაფია 
მარინა კერესელიძე დაიბადა 1952 წლის 17 მარტს. 1974 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ისტორიის ფაკულტეტი, ხელოვნების ისტორიისა და თეორიის განყოფილება.

მრავალი წლის განმავლობაში იყო ჟურნალ „ხელოვნების“ კინოსა და ტელევიზიის განყოფილების ხელმძღვანელი. მოღვაწეობდა და ეწეოდა პედაგოგიურ-სამეცნიერო საქმიანობას თბილისის სახელმწიფო უნივერსიტეტში.

2001 წლიდან კერესელიძე არის „კინომემკვიდრეობის დაცვის ასოციაციის“ პრეზიდენტი, ასევე კინოკრიტიკოსთა საერთაშორისო ფედერაცია „ფიპრესი-ჯორჯიას“ წევრი.

მარინა კერესელიძე არის 2011 წელს გამოსული „ქართული კინოს ენციკლოპედიური ლექსიკონის“ ავტორი, შემდგენელი და რედაქტორი.

## რესურსები ინტერნეტში 
*
*მარინა კერესელიძე: ეროვნული ფილმოგრაფია 
*ქართული კინოს ენციკლოპედია - პირველად  რადიო თავისუფლება "საუბარი მარინე კერესელიძესთან"

კატეგორია:დაბადებული 17 მარტი
კატეგორია:დაბადებული 1952
კატეგორია:ქართველი კრიტიკოსები
მ
საფლავები (ალბომი)

***საფლავები*** — ჯგუფ ექსცესის მეორე სტუდიური ალბომი. გამოვიდა 2001 წელს. შეტანილია 10 სიმღერა და 1 ინსტრუმენტული კომპოზიცია.

## სიმღერების სია 
#ექსცესო, მოდი
# გიჟებისკენ გზა
#ჩემი დროც მოვა
#ძირს!
# გვიხმობს ყველას
# ვინ რას მომცემს
#წარსულის აჩრდილები 
#სიზმარი
#ის დგას და დუმს...
# საფლავები (ნაწ. 1:  მკვდართა ქალაქი)
# საფლავები (ნაწ. 2: დაბრუნება მკვდართა ქალაქში)

## სქოლიო 
კატეგორია:ექსცესის ალბომები
კატეგორია:2001 წლის ალბომები